Huangputraktaten

Huangputraktaten (黄埔条约, Huángpǔ tiáoyuē, også kalt Whampoatraktaten) ble undertegnet den 24. oktober 1844 mellom  Qing-Kina og Frankrike i Huangpu, i dag et bydistrikt i storbyen Guangzhou. Den er en av de mange såkalte ulikeverdige traktater.

Innholdet ligger tett opp til Nanjingtraktaten mellom Kina og England i 1842, og Wanghiatraktaten med USA i 1844. Med denne avtalen ble handelsrestriksjonene mellom Kina og Frankrike opphevet, og franske borgere i Kina ble unndratt det kinesiske rettssystem og underlagt det franske. Utover dette ble det bestemt at på steder der det ikke var noen fransk konsul, kunne franskmenn fritt henvende seg til konsuler fra andre vestmakter i Kina. Det ble uttrykkelig innrømmet toleranse av den katolske kırkes misjonærers virksomhet, og de restriktive edikter som var blitt gitt av  Yongzheng-keiseren ble opphevet.

Eksterne lenker


Kategori:Qing-dynastiets historie
Kategori:Guangzhou
Kategori:Frankrikes historie
Kategori:De ulikeverdige traktater
Kategori:Traktater av 1844